Official Journal L 087 , 31/03/1999 P. 0013 - 0014



ROZHODNUTIE KOMISIE zo 17. marca 1999, ktorým sa mení a dopĺňa rozhodnutie Rady 79/542/EHS a rozhodnutia 92/160/EhS a 93/197/EHS vzhľadom na podmienky týkajúce sa zdravia zvierat pre dovozy registrovaných koní z určitých častí Kirgizska do spoločenstva [notifikované pod číslom dokumentu C(1999) 609] (Text s významom pre EHP) (1999/236/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 90/426/EHS z 26. júna 1990 o podmienkach týkajúcich sa zdravia zvierat, ktorými sa riadi premiestňovanie a dovozy zvierat koňovitých z tretích krajín1, naposledy zmenenú a doplnenú Aktom o pristúpení Rakúska, Fínska a Švédska, najmä na jej články 12, 13, 15 a 16 a 19 ii), (1) keďže rozhodnutím Rady 79/542/EHS2, naposledy zmeneným a doplneným rozhodnutím 1999/227/ES3, bol vytvorený zoznam tretích krajín, z ktorých členské štáty povolia dovozy hovädzieho dobytka, ošípaných, zvierat koňovitých, oviec a kôz, čerstvého mäsa a mäsových výrobkov; (2) keďže rozhodnutím 92/160/EHS4, naposledy zmeneným a doplneným rozhodnutím 1999/228/ES, Komisia zaviedla regionalizáciu určitých tretích krajín pre dovozy zvierat koňovitých; (3) keďže zdravotné podmienky a veterinárna certifikácia pre dovozy registrovaných koní sú uvedené v rozhodnutí Komisie 93/197/EHS5, naposledy zmenenom a doplnenom rozhodnutím 1999/227/ES; (4) keďže po veterinárnej inšpekčnej misii Komisie do Kirgizska sa situácia týkajúca sa zdravia zvierat vzhľadom na zvieratá koňovité javí byť pod dostatočnou kontrolou veterinárnych služieb; (5) keďže veterinárne orgány Kirgizska predložili písomný záväzok oznámiť do 24 hodín telefaxom, telegramom alebo telexom Komisii a členským štátom potvrdenie akejkoľvek infekčnej alebo nákazlivej choroby zvierat koňovitých uvedenej v prílohe A smernice 90/426/EHS, ktoré sa musia v krajine povinne oznamovať, a vo vhodnej lehote aj akékoľvek zmeny vo vakcinačnej alebo v dovoznej politike vzhľadom na zvieratá koňovité; (6) keďže v Kirgizsku sa vykonáva každoročné testovanie koní na sopľavku a za posledných šesť mesiacov neboli hlásené žiadne pozitívne nálezy; keďže v Kirgizsku sa nikdy nevyskytol africký mor koní, venezuelská encefalomyelitída koní a vezikulárna stomatitída; (7) keďže monitorovanie vírusovej arteritídy koní je iba v začiatkoch a štatút krajiny vzhľadom na túto chorobu nie je možné s konečnou platnosťou určiť; keďže z tohto dôvodu sa musia nevykastrované žrebce staršie ako 180 dní určené na dovozy do spoločenstva podrobiť laboratórnemu testovaniu na túto chorobu; (8) keďže žrebčia nákaza bola hlásená z určitých častí Kirgizska; keďže však v regióne Issyk-Kul sa nevyskytla žrebčia nákaza po dobu najmenej šiestich mesiacov a získali sa úradné záruky, že premiestňovanie koní do tohto regiónu zo zvyšnej časti krajiny prebieha pod úradnou veterinárnou kontrolou; (9) keďže z dôvodov situácie týkajúcej sa zdravia koní v určitých častiach Kirgizska sa javí vhodné regionalizovať dotknutú krajinu s cieľom povoliť dovozy registrovaných koní do spoločenstva iba z tej časti územia Kirgizska, na ktorej nebol zaznamenaný výskyt tejto choroby; (10) keďže podmienky týkajúce sa zdravia zvierat a veterinárna certifikácia sa musia prijať v súlade so zdravotnou situáciou zvierat v dotknutej tretej krajine; keďže tento prípad sa týka iba registrovaných koní; (11) keďže rozhodnutie 79/542/EHS a rozhodnutia 92/160/EHS a 93/197/EHS sa musia príslušne zmeniť a doplniť; (12) keďže opatrenia uvedené v tomto rozhodnutí sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 V časti 2 prílohy rozhodnutia 79/542/EHS, osobitný stĺpec pre registrované kone, sa vkladá nasledujúci riadok v súlade s abecedným poradím ISO kódov krajín: "KG Kirgizsko x (1) " Článok 2Príloha rozhodnutia 92/160/EHS sa mení a dopĺňa nasledovne: 1. pridávajú sa nasledujúce slová: "Kirgizsko4 Región Issyk-Kul"; 2. pridáva sa nasledujúca poznámka pod čiarou: "4 Povolené sú iba trvalé dovozy registrovaných koní do spoločenstva." Článok 3 Rozhodnutie Komisie 93/197/EHS sa mení a dopĺňa takto: 1. Do zoznamu tretích krajín v skupine B prílohy I sa pridáva v abecednom poradí ISO kódov krajín "Kirgizsko1, 2 (KG)". 2. Názov zdravotného certifikátu skupiny B v prílohe II sa nahrádza takto: "B - ZDRAVOTNÝ CERTIFIKÁT pre dovozy na územie spoločenstva registrovaných koní z Kirgizska1 a registrovaných zvierat koňovitých a zvierat koňovitých určených na chov a produkciu z Austrálie, Bosny a Hercegoviny, Bulharska, Bieloruska, Cypru, Českej republiky, Estónska, Chorvátska, Maďarska, Litvy, Lotyšska, bývalej Juhoslovanskej republiky Macedónsko, Nového Zélandu, Poľska, Rumunska, Ruska1, Slovenskej republiky, Slovinska, Ukrajiny, Federatívnej republiky Juhoslávie." Článok 4 Toto rozhodnutie je adresované členským štátom. V Bruseli 17. marca 1999 Za Komisiu Franz FISCHLER člen Komisie 1 Ú. v. ES L 224, 18.8.1990, s. 42. 2 Ú. v. ES L 146, 14.6.1979, s. 15. 3 Ú. v. ES L 83, 27.3.1999, s. 77. 4 Ú. v. ES L 71, 18.3.1992, s. 27. 5 Ú. v. ES L 86, 6. 4.1993, s. 16.